Kaikki ihmiset ovat samanarvoisia. Kaikilla on samanlainen ihmisoikeus. Paitsi että Suomessa asuu ulkomaan kansalaisia, joiden ihmisoikeudet ovat suomalaisia monipuolisemmat. Ja että he saavat nämä ihmisoikeudet ilmaiseksi. Ja että heillä on kaksinkertaiset ihmisoikeudet: perusoikeudet omassa maassaan ja erityiset oikeudet Suomessa. Suomalaisella ei ole mitään ihmisoikeuksia Afganistanissa, Irakissa eikä Somaliassa. No, hengittää noissa maissa saa ilmaiseksi (kunnes joku kolkkaa). Kaikesta muusta on maksettava.

Oikeus pankkitiliin

Suomalaisten ”oikeus perusmaksutiliin on voimassa koko Euroopan talousalueella (ETA), joten suomalaisten on vastedes helpompi avata perusmaksutili toisessa ETA-maassa.” Käytännössä tilin avaaminen ei käy noin vain.

Virossa suomalainen voi avata pankkitilin hankkimalla ensin Viron e-kansalaisuuden. Latviassa tilin avaaminen on aika lailla mahdotonta.

Espanjassa asuu paljon suomalaisia. Tässä kolme vuotta siellä asuneen suomalaisen kokemus pankkitilistä: ”Hankin tilin Deutsche Bankista, oli helpompaa, kun siellä oli suomalainen virkailija. Ensin piti hankkia Nie-numero poliisilaitokselta ja sen ja passin kanssa konttoriin. Tsekkaukset olivat tarkat ja pankkikortin sain vasta kun tilillä oli rahan kiertoa. Rahaa piti tallentaa jonkin verran tilille. Rahaa olisi pitänyt olla min 600 euroa tilillä kuukausittain tai kolme suoraveloitussopimusta, jotta olisi säästänyt 25 euron kuukausimaksun. Tilinavauksessa kysyttiin kaikki mahdollinen, isän ja äidin nimiä myöten, (kuolleet), mutta se on espanjalaiseen kulttuuriin kuuluvaa.”

Espanjassa käytäntö on helpottunut sitten vuoden 2015, jolloin tuon kirjoittanut henkilö palasi takaisin Suomeen. Käytännöt voivat muuttua nopeastikin. Esimerkiksi Latviassa tilin avaaminen oli helppoa, mutta suuren pankkikriisipuhalluksen jälkeen kaikki muuttui vaikeaksi.

Suomalaiselle pankkitilin avaaminen ei ole itsestään selvä ihmisoikeus. Suomessa pankkitilin avaamiseen tarvitaan passi tai poliisin myöntämä henkilökortti. Tämän lisäksi pankki voi vaatia muita dokumentteja, kuten työsopimuksen tai tositteen tuloista ja etuuksista.

Avasin pari päivää sitten pankkitilin toiseen pankkiin. Jouduin todistamaan henkilöllisyyteni niin sähköisesti tunnistuspalvelussa kuin ajokortilla konttorissa. Kahteen kertaan vastasin kysymykseen siitä, olenko poliittisesti vaikutusvaltainen henkilö.

Oleskeluluvan saanut ulkomaalainen voi avata Suomessa pankkitilin ja saada siihen kortin ja verkkopankkitunnukset. Mutta ulkomaalainen, joka on suomalaisen aviopuoliso, käytännössä saa pankkitilin vasta kun hänellä on säännölliset tulot. Oleskeluluvan saanut turvapaikanhakija voi avata pankkitilin Suomessa, vaikka emme tietäisi hänestä edes hänen nimeään.

Venäläiset eivät saa pankkitiliä Suomessa edes silloin kun heillä on täällä omistuksessa asunto tai kiinteistö, joiden aiheuttamien kulujen maksaminen edellyttää pankkitiliä.

Migri Prepaid

Migristä kerrottiin (puhelin 20.7.18), että kuudessa vastaanottokeskuksessa turvapaikanhakijoille annetaan rahat prepaid-maksukortille. Vastaanottokeskuksia on Migrin 3.7.18 päivätyn tiedotteen mukaan 41 plus kaksi yksityismajoitusyksikköä. Alaikäisten yksiköitä on 7.

Suurimmassa osassa rahat annetaan edelleen käteisellä. Vastaanottojärjestelmässä on (2.7.18) noin 11.370 aikuista/perheisiin kuuluvaa henkilöä, toisen Migrin tiedon mukaan 13.300 (1.1.18). Maksukorttien koekäyttö alkoi kolme vuotta sitten, joten jotain häikkää niihin liittynee, koska kortteja ei kaikkialla ole otettu käyttöön.

Sosiaaliturvan käyttäjiä on paljon, koska jokainen valituksen tai uuden hakemuksen tehnyt saa pitää prepaid-korttinsa. Lopullisen kielteisen päätöksen saaneet ovat päätöksen tiedoksisaannin jälkeen 30 vuorokautta rahanjaon piirissä.

MTV elokuu 2016: ”Turvapaikanhakijat alkavat saada vastaanottorahansa maksukortille käteisen sijaan, kun Maahanmuuttovirasto jakaa syksyn aikana kaikille turvapaikanhakijoille prepaid-kortit. Tavoitteena on karsia kustannuksia, sillä käteisestä aiheutuu eniten kustannuksia.”

”Prepaid-maksukortti on ladattava maksukortti, jolla voi maksaa samoin kuin tavallisilla debit- tai credit-korteilla. Erona on se, että kortin omalle tilille ladataan käyttörahaa etukäteen. Kortti antaa paremman henkilötietosuojan ja turvan maksupetoksia vastaan esim. ulkomailla epäilyttävillä alueilla. Kortin saantiin ei tavallisesti tarvitse luottotietoja tai pankkiasiakkuutta. Kortin huonoja puolia voivat olla mm. erilaisten palvelumaksujen suuruus, joten hinnasto kannattaa tutkia tarkkaan.”

Palkkioista Migri saanee neuvoteltua suurena käyttäjänä alennuksia. Mutta kuka kortit maksaa: normaalisti prepaid-käytön kulut vähennetään kortilla olevasta saldosta. Kortit ovat kalliita.

Yksinasuvan, ilmaiset ateriat saavan vastaanottoraha kuukaudessa on 91,52 euroa. Esimerkiksi Paysafecard MasterCard- kortin käytöstä maksetaan 9,90 € vuosimaksua, 4 % latauspalkkiota ja 3 % (väh. 3,50 €) palkkio automaattinostoista. Jos rahaa nostetaan kaksi kertaa kuukaudessa, kulut olisivat 11,49 euroa.

Maahanmuuttovirasto maksaa kuussa kaksi nostoa käteisautomaatista. Loput kuukauden aikana tehdyt nostot maksaa kortin käyttäjä. Käteisnoston kulu veloitetaan automaattisesti kortin tililtä noston yhteydessä.

Prepaid Financial Services Ltd:n maksukortteja käytettäessä lisänostojen hinta on 1,52 €. Kaupoissa kortilla maksamisesta ei aiheudu kuluja (= kauppias maksaa kulut).

Migri käyttää Prepaid Financial Services-korttien lisäksi Moni-kortteja. On mahdotonta uskoa, että ulkomaalainen yritys sponsoroisi Suomessa asuvien turvapaikanhakijoiden rahankäyttöä. Siksi olisi mielenkiintoista tietää paljonko Migri maksaa yritykselle korteista.

Käteisellä maksaminen on kallista sekin. Työaikaa menee paljon ja lisäksi tulevat turvallisuuden aiheuttamat menot. Rahat tilataan pankista turvakuljetuksella. Rahalähetyksessä on oltava tietty määrä euron kolikoita ja kymmensenttisiä, jotta jokaiselle asiakkaalle pystytään maksamaan tasan 91,52 euroa. Kolikkojen käsittelyn pankkimaksut ovat suuria. Käteistä pitää säilyttää turvallisesti. Kaikkein halvinta olisi laittaa rajat kiinni. Sen jälkeen ei tarvitsisi maksaa mitään kenellekään.

Vähättelemme vastaanottorahan suuruutta. Tosiasiassa pieninkin vastaanottoraha on enemmän kuin hyväpalkkaisen afrikkalaisen palkka kuukaudessa. Kun turvapaikkaturismia mainostavat rikolliset tahot kertovat, että Suomessa saa ilmaisen elannon lisäksi rahaa mitään tekemättä enemmän kuin Afrikassa palkkaa, saa se ihmiset liikkeelle.

Suomalaisten on vaikeaa käsittää, kuinka paljon Afrikassa elämä perustuu valehteluun. KELAa ei ole, eikä työpaikkojakaan, mutta jokapäiväisestä elämästä on jotenkin selvittävä. Valehtelu niin omassa yhteisössä kuin etenkin ulkomaalaisille on arkipäivää. Valehtelu on Afrikassa normi. Jos valehtelusta jää kiinni, valehdellaan lisää. Tällaisesta kulttuurista kun tulee Suomeen, jossa on totuttu luottamaan ihmisiin ja luottamusta kontrolloidaan kymmenin eri tavoin, syntyy ratkaisematon ristiriita kulttuurien välillä. Suomalaiset ovat ratkaisseet asiat siten, että kaikki uskotaan, mitä meille kerrotaan. Näin ei tarvitse epäillä tulijaa valehtelusta.

Migri-kortit ja näsäviisas tiedotus

Eräs maksukorttimaksuja vastaanottava yritys on yrittänyt selvittää, onko maksukorteissa oleva tieto kortin haltijasta ”Migri” laillinen ja luotettava. Jos maksaja kiistää käyttäneensä korttia, on myyjä heikoilla.

Migri vastaa: Nyt on vähän vaikea ottaa kantaa asiaan kun en tiedä tarkalleen miltä kortti on näyttänyt tai mitä siinä luki. Henkilökunnan tiettyihin viraston sisäisiin tarpeisiin käyttämissä korteissa lukee ”Maahanmuuttovirasto”, ei Migri.

Kortissa siis luki pelkästään ”Migri”? Tietysti tuo voi olla myös jonkun etu-tai sukunimi, mutta silloinhan siinä pitäisi olla myös toinen nimi.

Tietyissä vastaanottokeskuksissa vastaanottoraha maksetaan maksukortille, eli myös sellainen on voinut olla kyseessä. Tosin en usko että siinäkään lukisi ”Migri”, vaan joko Maahanmuuttovirasto tai henkilön nimi. Mutta kyselen meidän asiantuntijalta minkälaisia ko kortit ovat.”

Tarkentavien tietojen lähettämisen jälkeen on kulunut puoli vuotta, eikä mitään vastausta ole tullut.

Migrissä vasen käsi ei tiedä, mitä oikea tekee. Migrin sivuilla on ohje: ”Jos olet löytänyt Maahanmuuttoviraston myöntämän prepaid-kortin (kortissa lukee Migri), voit tuoda tai lähettää sen lähimpään Maahanmuuttoviraston palvelupisteeseen.”

Toki ymmärrettävää on, ettei nimeä korttiin laiteta, koska oikeasta nimestä ei ole useimmiten tietoakaan. Kortit voidaan toimittaa nipussa vastaanottokeskukseen, eikä tarvitse erikseen valmistaa jokaiselle nimellistä korttia. Kortit silti ovat henkilökohtaisia ja niissä on omat PIN-koodinsa. Niitä oppivat käyttämään heti luku- ja kirjoitustaidottomatkin henkilöt, jotka eivät edes tunne käyttämiämme kirjaimia. Raha on tehokas konsultti.

Maahanmuuttajien kyseessä ollen kaikki on huumoria. YLE: ”Luonan vastaanottokeskusten kaikilla asiakkailla on käytössään Moni-kortti. Maahanmuuttovirasto on kokeilussaan antanut kortin sellaisten turvapaikanhakijoiden käyttöön, joiden henkilöllisyyden virasto on pystynyt vahvistamaan riittävän luotettavasti.” Koska VOKissa olisi oltava epämääräisten henkilöllisyyksien varalta kaksi rahanjakojärjestelmää, Migri näköjään katsoo, että kaikkien henkilöllisyys on riittävän luotettavasti vahvistettu. Riittävä = uskotaan hakijan sanaan.

Arviolta 80–90 prosentilla turvapaikkaa hakevista ei ole asiakirjoja.

FB-kommentti, edit ”kun henkilöllisyys on riittävästi todistettu”. Riittävästi kenelle? Eikö sen henkilöllisyyden pidäkään olla täysin aukottomasti todistettu, edes ennen kansalaisuuden saamista? Riittääkö vähän sinnepäin? Miksi sormenjäljet ja dna-testit ovat epäkunnioittavia tulijoille, kun on ihan ok ottaa kantasuomalaisilta isyystestejä tai vaatia urheilijoita lorottamaan muovimukiin? Veikkaanpa että näiden viimeksi mainittujen oikea henkilöllisyyskin tiedetään enemmän kuin ”riittävästi”.

Suomalaisten maksuliikennettä seurataan. Käteisen tallettaminen pankissa alkaa olla rikollista, vähintään rikolliseksi epäiltyä, paitsi että se on kallista. Saamani FB-kommentti on paljastava: ”Taannoin voitin vedonlyönnistä muutaman satasen. Tuntui kuin olisin suurikin rosvo. Kun maksoin tililtä siskolle 20€ ja kirjoitin viestiksi vitsinä taleban, seuraavana päivänä tuli ensin soitto pankista, että finanssivalvonta on estänyt siirron ja hetikohta oli poliisit oven takana. Vähän naureskellen tekivät kotietsinnän. ”

Maksukortille voidaan maksaa palkkoja

Jotkut turvapaikanhakijat työllistyvät ennen oleskeluluvan saantia. Koska he eivät saa pankkitiliä, maksavat yritykset palkan kortille. Käteismaksuja ei kukaan halua mm. sen takia, että verottaja helposti epäilisi pimeistä liiketoimista.

Refugee Hospitality Clubin Facebook sivuilla vaihdetaan neuvoja siitä, miten ”minun mieheni” tai ”minun poikani” voivat toimia oleskelulupaa ja omaa pankkitiliä odotellessa. Elämää kokeneet suomalaiset naiset neuvovat, että avataan pankkitili naisen nimissä ja annetaan ”pojalle” tilin käyttöoikeudet ja pankkikortti. Arvattavasti nämä naiset siirtävät myös rahaa ”poikiensa” pankkitileille. Ovathan he esimerkillisiä ihmisiä.

Turvapaikanhakijalla voi olla omaa rahaa – riittävästi

Suomalainen sosiaaliturvan varassa elävä joutuu tekemään selvityksen kaikista tuloistaan ja varoistaan, jopa S-tilin bonuskorteista ja niille maksetuista bonuksista. Turvapaikanhakijan varoja ei selvitetä lainkaan.

Yksittäistapaukset ovat räikeitä. Kotimaahan jääneet sukulaiset lähettävät rahaa Suomeen tulleille (suomalaisten saamat sukuavut huomioidaan tulona). Joillakin on vuokratuloja kotimaastaan. Joillakin on kotimaassaan liiketoimintaa, jota pyörittävät paikalliset ja lähettävät sen tuottoja Suomeen.

Eivätkä kaikki tänne tulleet ole köyhiä lainkaan. Kun Aquarius-laivan matkustajat rantautuivat Valenciaan, he maksoivat isoilla seteleillä ravintolajuomisiaan ja heittivät roskiin heille annetut vaatteet. Kreikan saarille tulleet ovat asuneet hotelleissa ennen siirtymistään mantereen puolelle. Eivätkä Suomessa olevat turvapaikanhakijat pennittömiltä näytä kaduilla kulkiessaan. Vastaanottorahalla ei vaatteita osteta edes kirpputoreilta.

Rahan siirrot kotimaahan

Suomalaisia paheksuttaa sosiaaliturvarahojen siirtäminen kotimaahan. Siellä suku elää hulppeasti 100 euron kk-rahallakin. Toimeentulotukea ei kuitenkaan ole tarkoitettu kotimaassaan olevien elättämiseen.

KEPA: ”Jopa 40 prosenttia Somaliassa asuvista on rahalähetyksistä riippuvainen. … siellä ihmisten sosiaaliturva riippuu meistä”, sanoo KW. ”Minun äitini terveydenhuolto ja eläkkeet — se olen minä. Kun saan rahaa, lähetän siitä ensin osan äidilleni, sitten vasta ostan ruokaa.”

Tansaniassa silloin 12-vuotias tyttö oli myyty vanhalle miehelle kuudenneksi vaimoksi, tai ainakin silloin luulin niin. Otin hänet holhokikseni ja autoin hänen koulutustaan vuosien ajan. Viimeisen koulurahan lähetin 2016, jolloin hän oli 21-vuotias. Tämä tarina olisi pitkä ja mielenkiintoinen, mutta lähetin perheelle 100 euroa ensimmäisen vuoden aikana noin joka toinen kuukausi. Se riitti asumiseen ja elämiseen äidille ja kahdelle lapselle. Lopetin rahan lähettämisen, koska äiti (isä oli minulle kerrotun mukaan vankilassa) lopetti työnteon. Hänen ei tarvitse tehdä mitään, koska mzungu elättää heidät. Klassinen virhe: auttaminen tekee avuttomaksi.

Ministeri ”Orpo kertoo Iltalehdelle, että massiivisella tuella hän tarkoittaa (EU-tasolla) miljardisummia.” Numeroiden onneton hallinta on ilmeisesti edellytys valtiovarainministerin työhön. Suomihan antaa jo nyt kehitysapua miljardin verran joka vuosi. Jos minä sain yhden perheen jättämään työt 100 eurolla, Orpo haluaa varmaan satoja miljoonia afrikkalaisia elämään sosiaaliturvalla – onneksi sentään Afrikassa, eikä kaikki täällä Euroopassa.

Helsingissä Hämeentiellä on Dahabshiil Money Transfer and Exchange Oy:n toimipiste. Sen liikevaihto muodostuu rahansiirtopalkkioista. Viime vuonna liikevaihto oli 71.076 euroa, josta 39.000 euroa meni palkkoihin. Liiketoiminnan muista kuluista 18.992 euroa suurin osa mennee Hämeentien pisteen vuokriin.

Western Unionin palkkio 100 euron lähettämisestä Somaliaan on 6,90 euroa. Dahabshiilin palkkio on ilmeisesti tätä merkittävästi halvempi. WU:n hinnoilla siirrettävän rahan määrä olisi ollut miljoona euroa. Somaliassa WU-rahan ostovoima olisi 15-20 miljoonaa euroa.

Afrikkaan rahaa välittävät monet muutkin – esimerkiksi Itäkeskuksen vieressä olevassa Puhoksessa on rahanlähetysyritys.

Ostosetelit ja maksusitoumukset

Kyllästymiseen asti olemme itse kukin kuulleet kertomuksia siitä, kuinka maahanmuuttajat ostavat ilman rahaa kaikkea lastenvaunuista televisioihin ostositoumuksilla, jotka veronmaksajat maksavat myyjäyritykselle suoraan.

Maksusitoumusten kanssa yritetään olla tiukkoja. Suomalainen tyytyy siihen, mitä rahalla saa. Mutta ulkomaalainen saattaa laittaa käteistä rahaa päälle ja ostaa kalliimpaa. Alkukesästä olin jonossa, jossa edellinen ostaja maksoi maksusitoumuksella seksikkäitä vaaleanpunaisia alusvaatteita – pikkuhousujakin oli puoli tusinaa. Myyjä ei voi muuta kuin lyödä ostokset kassakoneeseen, muu olisi rasismia.

Pahimmillaan näin hankittuja vaatteita tai muita tavaroita myydään suoraan kaupan oven edessä käteisellä (toki alennuksella).

Isoveli valvoo suomalaisia

Viranomaiset tietävät meistä suomalaisista kaiken. Samaan aikaan Suomessa on kymmeniä tuhansia ulkomaalaisia, joista emme tiedä mitään. Se mikä heistä on rekisteröity, on usein valhetta ja puppua. Monet ovat valehdelleet ikänsä alaikäiseksi saadakseen helpommin oleskeluoikeuden Suomessa. Aika näyttää, saadaanko oikea ikä tietää kun tulee vastaan takuueläkkeen maksaminen. Eläkehän viivästyisi pahimmillaan 10-15 vuotta tulohetken valehtelun takia.

Suomalaisten sukulaiset on rekisteröity väestörekisterikeskuksen tietoihin. Viranomaiset tietävät useamman sukupolven ketjun, sekä kansalaisen asuinpaikasta lähtien kaiken. Turvapaikanhakijoista emme tiedä mitään.

Perheellämme on pieni rakennuskelvoton metsäpläntti, joka on pelastettu avohakkuun tieltä. Tutkailin metsämaiden hintoja ja huomasin, että kuka tahansa voi netistä nähdä, mikä tuon pienen alueen puiden arvo on. Saimaan alueella on tänä kesänä ollut paljon avohakkuita saarissa. Metsäyhtiöt näkevät netistä, mikä saarella olevien puiden arvo on ja tekevät ehdotuksia. Raha saa metsänomistajat myymään, ja puut kaadetaan vaikka parhaaseen lintujen pesimäaikaan.

Suomalaisten omistamat osakkeet ja niiden arvo on viranomaisten tiedossa. Pankit lähettävät verottajalle tiedot pankkitilien saldoista ja pankkitapahtumista.

Ensi vuonna tulee käyttöön tulorekisteri, jonka jälkeen viranomaiset tietävät koko ajan, mitä tuloja suomalaiset ovat saaneet.

Jos suomalainen ei mene töihin, hänelle määrätään karenssi. Jos hän ei hae aktiivisesti töitä, hänen työttömyyskorvaustaan alennetaan. Tämä mahdollistetaan aktiivisella viranomaisvalvonnalla.

Viranomaiset tietävät halutessaan suomalaisten soittamat puhelut ja lähettämät tekstiviestit. He näkevät paikannustietojen avulla, missä suomalaiset liikkuvat. Mutta he haluavat tietää vielä enemmän autoihin esitettyjen paikantimien avulla.

DNA-rekisterissä on 140.000 rikoksesta epäillyn suomalaisen tiedot. Viranomaiset olisivat halunneet kaikkien suomalaisten DNA:t valvontaan, mutta Euroopan ihmisoikeustuomioistuin julisti sellaisen laittomaksi 2008. Muslimimaissa kaikki on toisin. Kuwait kerää kaikilta kansalaisiltaan sekä maahan saapuvilta matkailijoilta dna-näytteet.

Suomalaisten netin käyttöä valvotaan nettipoliisien ja ilmiantojärjestelmien avulla. Viime vuonna olin useita kuukausia Facebook-bannissa vain sen takia, että kirjoitan näitä faktoihin perustuvia maahanmuuttokriittisiä kirjoituksia. Bannaus loppui kun jaan kirjoitukseni vain ystävilleni. Samalla lukijamääräni romahti. Sananvapautta sekin.

Monet suomalaiset on tuomittu netissä julkaisemistaan mielipiteistä sakkoihin ja jopa vankilaan. Tamperelainen kansantaiteilija sai nettikirjoituksistaan kahden vuoden 4 kuukauden ehdottoman vankilareissun. Moni raiskaaja on päässyt ehdonalaisella, jopa lapsen raiskauksesta. Pian tiedämme kuinka suuren ehdottoman tuomion saa MV-lehden entinen päätoimittaja. Pakko antaa ehdoton, koska häntä on pidetty kuukausia tutkintavankeudessa.

Suomalaiset eivät voi kulkea vapaasti. Meillä on ulkomaille mentäessä oltava mukana passi tai vähintään henkilökortti. Passin ja kortin voi saada vain viranomaiselta sen jälkeen kun henkilöllisyys on varmistuttu. Moneen maahan, esimerkiksi Venäjälle mentäessä suomalainen tarvitsee viisumin.

Vain maahanmuuttaja on vapaa

Media, etenkin YLE ja Helsingin Sanomat, kirjoittavat nyyhkytarinoita turvapaikanhakijan kohtaloista suoraan sanelusta. Minkäänlaista mediakritiikkiä ei ole. Tämä arvoton tarinoiden julkaiseminen on antanut monelle turvapaikanhakijalle oleskeluluvan, vaikkei mitään todellista syytä olisi. Näin luotettava media kannustaa valehtelemaan.

Kansliapäällikkö Päivi Nerg väitti, että jokaisen Suomeen tulijan tausta tiedetään. Hän valehteli kansalaisille vielä härskimmin kuin turvapaikanhakijat Suomeen tulonsa syistä kertoessaan. Tosiasiassa emme tiedä heistä yhtään mitään, emme nimeä, syntymäaikaa, emme edes sitä mistä maasta he tänne tulevat (esim. Iranissa asuneet afgaanit). Emme tiedä heidän koulutuksestaan mitään, emme ammattitaidosta, emmekä perheistä kotimaassaan. Pahinta on, että tänne tulee rikollisia, jopa ISIS-tappajia, jotka esiintyvät puhtaina pulmusina. Tarttuvat taudit ja muut sairaudet sentään saadaan selville, koska turvapaikanhakijoille tehdään terveystarkastus.

Kun mitään ei tiedetä, voi ulkomaalaisella olla useita henkilöllisyyksiä eri tilanteita varten. Turun terroristimurhaajallakin oli useita eri henkilöllisyyksiä Saksassa ja Suomessa.

Kansalainen: Saksan liittotasavallan poliisi löysi Eurocity-junassa tekemässään tarkastuksessa georgialaisen miehen, jolla oli 45 henkilöllisyyttä. Georgialai(n)en 51-(vuotias mies)… oli kehittänyt turvakseen 45 henkilöllisyyden verkon. Mies oli tehtaillut eri identiteeteillään vuosien 1997 ja 2018 välillä useita rikoksia, muun muassa asuntomurtoja ja varkauksia. Hänet on karkotettu Saksasta neljä kertaa, ja viimeisin turvapaikkahakemus oli hylätty tämän vuoden keväällä.”

Ulkomaalaiset saavat Suomessa liian helposti kansalaisuuden. 105.000 ulkomaalaisella on kaksoiskansalaisuus. Kaksoiskansalainen saa Suomesta kattavan sosiaaliturvan ja voi sosiaalitukirahoilla matkustaa kotimaahansa, jossa hänellä on oman maansa kansalaisen oikeudet. Ei tarvitse edes viisumia.

Maahanmuuttajat saavat kirjoittaa netissä mitä tahansa törkyä tappouhkauksia myöten, eikä niihin kukaan puutu.

Maahanmuuttaja voi muuttaa pääkaupunkiseudun kalliisiin asuntoihin, vaikka hänellä ei olisi aikomustakaan elättää itseään omilla rahoillaan. Suomalaiselle ei tällainen ole mahdollista. Perustuslain suoma oikeus valita asuinpaikkansa koskee siis enemmän ulkomaalaisia kuin suomalaisia.

Maahanmuuttaja voi aamulla päättää, että nyt hän lähtee. Vaikkapa Englantiin. Jos Iso-Britannian sosiaaliturva ei riitä, hän voi tulla takaisin ja pääsee taas asuntojonoissa olevien suomalaisten ohi. Ei ole mitään vastuuta, eikä velvoitetta mistään.

Julkisen sektorin työpaikoille otetaan maahanmuuttajia ”kotoutumaan”. Yksi nuori mies otettiin siivoojaksi. Työhalut olivat mitä olivat ja niinpä hän muutaman päivän työnteon jälkeen vain jätti tulematta mitään ilmoittamatta. No eipä siinä mitään. Kului pari päivää ja tuli suomalainen nainen, selkeästi lasta odottavassa tilassa, kyselemään miehen perään. No kukaan ei tiennyt missä hän on. Vaan seuraavalla viikolla tuli toinen suomalainen nainen, hänkin lasta odottavassa tilassa, kyselemään samaa miestä. Edelleenkään ei hänestä mitään oltu kuultu. Tämä työnjohtajana olleen henkilön kertoma kertoo turhankin paljon siitä, missä mennään. Moni varmaan ajattelee, kuinka uskaliasta on lähteä perheen perustamiseen kun tulevasta isästä ei tiedetä yhtikäs mitään. No, rakkaus sokaisee tekemään isoja valintoja elämässään. Ja pitäähän heitä auttaa saamaan oleskelulupa. Eikö siihen riittäisi yksi lapsi?